Posted by: Radelose Moeder | 2003/02/11
My 11 jarige seun is 'n week gelede met Fibromialgie gediagnoseer. Hy is voortdurend in pyn: nek, rug, en bors. Die dokter het slegs Aropax voorgeskryf, halwe tablet soggens. Op hierdie stadium is my kind reeds vir 3 weke afwesig, en verloor baie skoolwerk. Die pyne veroorsaak dat sy bene of swaar of gevoelloos raak, wat hom bang maak om te loop. Ek probeer maar troos en bemoedig en weerhou pynstillers van hom. Uit desperaatheid besoek ek al wat 'n webtuiste is wat hierdie siekte lys. 'n Bottel Synthovial 7 is vandag vanaf Amerika versend, wat ek gratis ontvang. Ek wil egter van u weet of daar nie dalk 'n spesialis in Pretoria is waarheen u ons kan verwys nie? Die aanloop tot my kind se diagnose is van so 'n aard dat ek regtig twyfel in my gemoed het. Die onprofessionele optrede van sommige dokters asook verpleegkundiges in die hospitale maak die aanvaarding van hierdie diagnose baie moeilik. Ek hoop dat u tot die kern van my probleem sal deurdring.
Wilma, Professor Helgard Meyer is een van SA se voorste kenners (indien nie dié voorste kenner nie) op die gebied van fibromialgie. E-pos my by cyberdoc@mweb.co.za en ek stuur jou sy details. Sterkte.